SET ปิดลดช่วงบวกเหลือ 2.47 จุด หลุด 1,300! หลังบาทอ่อนค่า จับตาประชุมครม.สัปดาห์หน้า
SET ปิดลดช่วงบวกเหลือ 2.47 จุด หลุด 1,300! หลังบาทอ่อนค่า จับตาประชุมครม.สัปดาห์หน้า โดยดัชนีปิดตลาดวันนี้ ที่ระดับ 1,299.26 จุด บวก 2.47 จุด หรือ 0.19% มูลค่าการซื้อขาย 4.23 หมื่นล้านบาท
21 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,299.26 จุด บวก 2.47 จุด หรือ 0.19% มูลค่าการซื้อขาย 4.23 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้แกว่งไซด์เวย์ อ่อนแอกว่าตลาดหุ้นในภูมิภาคเอเชียที่ต่างบวกกันราว 0.8-1% เนื่องจากเงินบาทอ่อนค่าแบบเร่งตัวทำให้ไปถ่วงตลาด โดยตอนนี้ก็อยู่แถว 31.5 บาท/ดอลลาร์สหรัฐฯ และอาจจะไปถึง 32 บาท/ดอลลาร์สหรัฐฯ ทำให้หุ้นในกลุ่มส่งออกได้ประโยชน์ แต่จะเป็นลบต่อกลุ่มโรงไฟฟ้า ส่วนหุ้นในกลุ่มโรงกลั่นก็ยังไม่ค่อยดีเนื่องจากค่าการกลั่นฟื้นตัวช้า
อย่างไรก็ดี คืนนี้ให้ติดตามการปรับน้ำหนักลงทุนของฟุตซี่ ซึ่งให้ดูว่าหุ้นไทยจะมีการปรับเข้า/ออก อย่างไรบ้าง และให้ติดตามสถานการณ์การแพร่ระบาดไวรัสโควิด-19 ในประเทศด้วย รวมถึงติดตามการประชุมคณะรัฐมนตรี (ครม.) ในสัปดาห์หน้า ซึ่งจะมีเรื่องการยืดอายุการบังคับใช้พ.ร.ก.การบริหารราชการในสถานการณ์ฉุกเฉินต่อไปอีก 1 เดือน
สำหรับแนวโน้มการลงทุนในสัปดาห์หน้า นายกรภัทร กล่าวว่า ตลาดฯคงจะแกว่ง Sideway ถึง Sideway Down พร้อมให้แนวรับ 1,280-1,260 จุด ส่วนแนวต้าน 1,320-1,324 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
CPALL  มูลค่าการซื้อขาย  1,631.26 ล้านบาท  ปิดที่  62.75 บาท  ลดลง   0.25 บาท
GPSC   มูลค่าการซื้อขาย  1,393.53 ล้านบาท  ปิดที่  62.75 บาท  ลดลง   3.25 บาท
NER    มูลค่าการซื้อขาย  1,377.76 ล้านบาท  ปิดที่   3.24 บาท  ลดลง   0.28 บาท
PTT    มูลค่าการซื้อขาย  1,287.76 ล้านบาท  ปิดที่  36.50 บาท  เพิ่มขึ้น  0.25 บาท
AOT    มูลค่าการซื้อขาย  1,230.09 ล้านบาท  ปิดที่  54.00 บาท  เพิ่มขึ้น  1.25 บาท
ตลาดหุ้นเอเชีย
